Zelenskiy rafiqasining muhokamalarga sabab bo'lgan surati, xavfsizlikka tahdid deb e'lon qilinadigan Rossiya va Ukrainani qabul qilgunga qadar yo'q bo'lib ketishi aytilgan EI

Rossiya qo'shinlarining Ukraina hududlariga bostirib kirishi ortidan boshlangan urush 24 fevraldan buyon davom etmoqda. Quyida 19 iyun kuni sodir bo'lgan mojaroga aloqador asosiy yangiliklarni taqdim etamiz.
Britaniya bosh shtabi rahbari Rossiyani mag'lub etishga qodir armiya yaratish zarurligini e'lon qildi
Britaniya bosh shtabining yangi rahbari Patrik Sanders o'z mamlakati Rossiyani mag'lub etishga qodir armiya yaratishi kerak deb hisoblashini aytdi. Uning so'zlari ko'ra, Britaniyaning yangi armiyasi Evropada urushga tayyor bo'lishi lozim.
“Endi ittifoqchilarimiz bilan birga jang qila oladigan va jangda Rossiyani mag'lub eta oladigan armiya yaratish juda muhim. Biz armiyani Evropadagi urushga yana tayyorlashimiz kerak bo'lgan avlodmiz”, — degan u.
Medvedev Evropa Ittifoqi Ukrainani qabul qilgunga qadar yo'q bo'lib ketishi mumkinligini aytdi
Rossiya xavfsizlik kengashi raisi o'rinbosari Dmitriy Medvedev Ukrainaning Evropa Ittifoqiga qabul qilinishi faqat asr o'rtalarida bo'lishi mumkinligini aytdi. Bu haqda u o'zning Telegram kanalida yozdi. 
Medvedevning so'zlariga ko'ra, bu vaqtga kelib EI yo'q bo'lib ketishi mumkin.
Stoltenberg: “Rossiya NATO sammitida xavfsizlikka tahdid deb e'lon qilinadi”
Madridda 28–30-iyun kunlari bo'lib o'tadigan NATO sammiti ishtirokchilari Rossiyani butun dunyo xavfsizligiga tahdid deb e'lon qilish niyatida. Bu haqda Shimoliy Atlantika alyansi bosh kotibi Yens Stoltenberg ma'lum qildi.
“Biz Rossiya endi sherik emas, balki bizning xavfsizligimiz, shuningdek, tinchlik va barqarorlik uchun tahdid ekanini e'lon qilamiz”, — degan Stoltenberg Germaniyaning “Bild am Sonntag” nashriga bergan intervyusida.
NATO bosh kotibining so'zlariga ko'ra, alyansning yangi strategik kontseptsiyasida alyans o'z manfaatlari, qadriyatlari va xavfsizligiga tahdid solayotgan xitoy ham tilga olinadi. “xitoyning yuksalishi bizning manfaatlarimiz, qadriyatlarimiz va xavfsizligimizga tahdiddir”, — deb tushuntirgan u.
Sammit ishtirokchilari NATO’ning yangi strategik kontseptsiyasini tasdiqlash niyatida, alyans kelgusi o'n yil davomida unga amal qilishni mo'ljallamoqda. Bu yilgi sammitga Ukraina taklif etilgan. Prezident Vladimir Zelenskiy alyans yetakchilariga videoaloqa orqali murojaat qilishi kutilmoqda.
Rada Ukrainada rus musiqasini qisman taqiqlashni qo'llab-quvvatladi
Oliy Rada milliy musiqa mahsulotini qo'llab-quvvatlash va Rossiyaning musiqiy mahsulotidan ommaviy foydalanishni cheklash to'g'risidagi qonun loyihasini qo'llab-quvvatladi. Bu haqda deputat Yaroslav Jeleznyak ma'lum qildi.
“Rada Ukraina ommaviy axborot vositalari va jamoat joylarida rus musiqasini taqiqladi”, — degan u.
Zelenskiy rafiqasining yangi surati muhokamalarga sabab bo'ldi
Buyuk Britaniyaning 200 yildan ortiq vaqtdan beri nashr etiladigan “Saturday”gazetasi muqovasida Vladimir Zelenskiyning rafiqasi Elena Zelenskayaning surati chop etildi. Yangi intervyusida birinchi xonim urush ko'plab ukrainalik oilalarni qanday ajratib qo'ygani haqida gapirgan.
“Juda go'zal ayol”, “Juda chiroyli kadr. Ishingiz uchun katta rahmat”, “Eng yaxshi”, “Go'zal birinchi xonim”, “Elena, siz juda chiroyli ayolsiz, ukrain ayollari go'zalligining namunasisiz, juda zamonaviy va ayni paytda oddiy hamda hamyonbop”, deb yozgan tarmoq foydalanuvchilari izohlarda.